लक्ष्मीनृसिंहप्रपत्ति
लक्ष्मीनृसिंह ललनाम् जगतोस्यनेत्रीम्	
मातृस्वभाव महिताम् हरितुल्य शीलाम्	
लोकस्य मङ्गळकरीम् रमणीय रूपाम्	
पद्मालयाम् भगवतीम् शरणम् प्रपद्ये ॥ १॥	
श्रीयादनामकमुनींद्रतपोविशेषात्	
श्रीयादशैलशिखरे सतत प्रकाशौ	
भक्तानुरागभरितौ भवरोग वैद्यौ	
लक्ष्मीनृसिंह चरणौ शरणम् प्रपद्ये ॥ २॥	
देवस्वरूप विकृतावपिनैजरुपौ	
सर्वोत्तरौ सुजन सरु निशेव्यमानौ	
सर्वस्य जीवनकरौ सद्रृशस्वरूपौ 	
लक्ष्मीनृसिंह चरणौ शरणम् प्रपद्ये ॥ ३॥	
लक्ष्मीशते प्रपदने सहकारभूतौ	
त्वत्तोप्यति प्रियतमौ शरणागतानाम्	
रक्षाविचक्षण पटू करुणालयौ श्री	
लक्ष्मीनृसिंह चरणौ शरणम् प्रपद्ये ॥ ४॥	
प्रह्लाद पौत्र बलिदानव भूमिदान	
कालप्रकाशित निजान्य जघन्य भावौ	
लोकप्रमाण करणौ शुभदौ सुरानाम्	
लक्ष्मीनृसिंह चरणौ शरणम् प्रपद्ये ॥ ५॥	
कायादवीय शुभमानस राजहंसौ	
वेदान्त कल्पतरु पल्लव टल्लि जौतौ	
सद्भक्त मूलधनमित्युदित प्रभावौ	
लक्ष्मीनृसिंह चरणौ शरणम् प्रपद्ये ॥ ६॥	
॥ इति श्री वंगीपुरम् नरसिंहाचार्य विरचितं	
श्री यादगिरि लक्ष्मीनृसिंह प्रपत्तिः समाप्तं ॥